b'\n_START_ARTICLE_\nNevarni odpadki\n_START_PARAGRAPH_\nNevarni odpadki so tiste snovi, ki imajo eno ali ve\xc4\x8d nevarnih lastnosti. Nevarne lastnosti so slede\xc4\x8de: eksplozivnost, radioaktivnost, oksidativnost, vnetljivost, strupenost, jedkost, dra\xc5\xbeljivost, rakotvornost, mutagenost, nevarnost za okolje itd.\n_START_SECTION_\nVrste odpadkov\n_START_PARAGRAPH_\nOdpadke razvr\xc5\xa1\xc4\x8damo z dveh osnovnih vidikov:_NEWLINE_Po viru nastanka, zaradi opravljanja razli\xc4\x8dnih \xc4\x8dlovekovih dejavnosti, je mno\xc5\xbeica odpadkov v klasifikacijskem seznamu dejavnosti razvr\xc5\xa1\xc4\x8dena v 20 skupin in 111 podskupin. Z vidika nevarnostnega potenciala jih isti seznam deli v nevarne in nenevarne odpadke. Poleg te osnovne delitve odpadkov, se odpadki lahko delijo \xc5\xa1e na druge na\xc4\x8dine:_NEWLINE_Lo\xc4\x8dimo jih na komunalne in nekomunalne odpadke; v prve sodijo gospodinjski odpadki in njim podobni odpadki iz industrije, obrti in storitvenih dejavnosti. Pri komunalnih odpadkih pa govorimo \xc5\xa1e o lo\xc4\x8denih frakcijah komunalnih odpadkov, nevarnih frakcijah komunalnih odpadkov in o kosovnih odpadkih. Zelo pomembna z vidika funkcionalnosti in zlasti predelave je delitev odpadkov po materialnem sestavu: biolo\xc5\xa1ko razgradljivi odpadki (zelena biomasa, ostanki hrane rastlinskega izvora in krme, papir in karton, les, delno tekstil), steklo, plastika, kovine, sestavljeni materiali (kompoziti), odpadno usnje, ko\xc5\xbee, krzno, gume in gumi, kisline, lugi, topila, barve, laki, kiti, smole, kemikalije, mineralna olja, kamenje, zemlja, \xc5\xbelindra, pepel, mulji itd. Odpadke pogosto lo\xc4\x8dimo na one iz primarnih dejavnosti (npr. kmetijstva, gozdarstva, rudarstva), odpadke iz industrije, iz energetike ter odpadke iz gradbeni\xc5\xa1tva._NEWLINE_Posebno skupino tvorijo odpadki iz naprav za obdelavo odpadkov in naprav za \xc4\x8di\xc5\xa1\xc4\x8denje odpadne vode (blato \xc4\x8distilnih naprav). Tudi pravno zakonsko lo\xc4\x8deno pa se obravnavajo posamezne specifi\xc4\x8dne skupine, zaradi velikega nevarnostnega potenciala (na primer vsebnosti te\xc5\xbekih kovin-zlasti \xc5\xbeivega srebra, kadmija, svinca in \xc5\xa1estvalentnega kroma) ali zaradi posebne vloge (te\xc5\xbeka nadomestljivost oziroma zamenljivost izhodi\xc5\xa1\xc4\x8dnih nevarnih kemikalij z nenevarnimi) in posebnega ravnanja (na primer odpadna embala\xc5\xbea). Posebej obravnavamo odpadke, ki vsebujejo azbest, PCB, Elektronski odpadki in PCT, odpadke iz proizvodnje TiO\xe2\x82\x82, odpadna olja in gudron, mineralna olja, baterije in akumulatorje z nevarnimi snovmi, gradbene odpadke, izrabljene avtomobilske gume, izrabljena motorna vozila, infektivne odpadke iz zdravstvene dejavnosti, klavni\xc4\x8dne odpadke in ku\xc5\xbeni material \xc5\xbeivalskega porekla ter \xc5\xbeivalske stranske proizvode, biorazgradljive organske kuhinjske odpadke, odpadna jedilna olja in masti, odpadno elektri\xc4\x8dno in elektronsko opremo ter radioaktivne odpadke._NEWLINE_\xc4\x8ce je odpadek klasificirana kot nevarna snov, to pomeni, da bi pri\xc5\xa1lo v primeru razsutja ne le do neposredne \xc5\xa1kode na tovoru, temve\xc4\x8d bi to utegnilo ogroziti tudi transportno sredstvo, osebe, ki se nahajajo v bli\xc5\xbeini, ter o\xc5\xbeje in \xc5\xa1ir\xc5\xa1e okolje.\n_START_SECTION_\nNastajanje nevarnih snovi\n_START_PARAGRAPH_\nRazli\xc4\x8dne nevarne snovi se uporabljajo v razli\xc4\x8dnih proizvodnih procesih. Prav tako jih uporabljamo v gospodinjstvih. Pogosto so odpadki izvor nevarnih snovi in le ti lahko nastajajo na razli\xc4\x8dnih podro\xc4\x8djih.\n_START_SECTION_\nOdpadki na povr\xc5\xa1inah (smeti)\n_START_PARAGRAPH_\nOdpadki na povr\xc5\xa1inah (smeti), so odpadki, ki jih podjetja zadol\xc5\xbeena za \xc4\x8di\xc5\xa1\xc4\x8denje pridobijo s \xc4\x8di\xc5\xa1\xc4\x8denjem javnih povr\xc5\xa1in, naselij, itd..Ti odpadki prete\xc5\xbeno nastajajo zaradi neodgovornega odnosa ljudi, ki pu\xc5\xa1\xc4\x8dajo ali me\xc4\x8dejo odpadke kot so: papir, ostanki embala\xc5\xbee in hrane, cigaretni ogorki, \xc5\xbeve\xc4\x8dilni gumiji,... kar na tla. V to skupino spadajo tudi iztrebki doma\xc4\x8dih \xc5\xbeivali, ki jih neodgovorni lastniki pu\xc5\xa1\xc4\x8dajo na javnih povr\xc5\xa1inah. Komunalni odpadki so odpadki iz gospodinjstev in njim po naravi in sestavi podobni odpadki iz industrije, obrti ter storitvenih dejavnosti: npr. olupki sadja in zelenjave, plo\xc4\x8devinke, steklenice, kartonska embala\xc5\xbea in drugo. Po zakonu o varstvu okolja se komunalni odpadki zbirajo in preva\xc5\xbeajo v okviru obvezne ob\xc4\x8dinske gospodarske javne slu\xc5\xbebe varstva okolja.\n_START_SECTION_\nMedicinski odpadki\n_START_PARAGRAPH_\nOdpadki iz zdravstva so odpadki, ki nastajajo pri izvajanju zdravstvenih aktivodobni gospodinjskim odpadkom\xc2\xa0: Ti nastajajo v glavnem v gospodinjstvih bolni\xc5\xa1nic in so podobni doma\xc4\x8dim gospodinjskim odpadkom. Nevarni zdravstveni odpadki: Ti odpadki lahko spadajo v naslednje kategorije: biolo\xc5\xa1ki odpadki; infekcijski odpadki; kemi\xc4\x8dni odpadki; toksi\xc4\x8dni odpadki; farmacevtski odpadki; jedki odpadki; radioaktivni odpadki. Zdravstveni odpadki nastajajo prav tako v privatnih klinikah, veterinarskih postajah, zobozdravstvenih ambulantah, pri splo\xc5\xa1nih zdravnikih in v lekarnah. Proizvodnja nelegalnih drog Pri proizvodnji nelegalnih drog (heroin, kokain, metamfetamin) nastajajo nevarne kemikalije. Glede na to, da je prizvodnja nelegalna, je zato neustrezno tudi njihovo odstranjevanje._NEWLINE_Radioaktivne odpadke imenujemo tiste snovi, katerih specifi\xc4\x8dna aktivnost (aktivnost, izra\xc5\xbeena v bekerelih na gram) je ve\xc4\x8dja od zakonsko dolo\xc4\x8dene meje, vendar pa njihova nadaljnja uporaba ni ve\xc4\x8d mo\xc5\xbena ali pa ni ve\xc4\x8d smiselna. Radioaktivni odpadki so lahko v razli\xc4\x8dnih agregatnih stanjih: plinastem, teko\xc4\x8dem ali trdnem. Po aktivnosti jih delimo na nizko, srednje ali visoko radioaktivne, glede na razpadni \xc4\x8das radioaktivnih izotopov, ki jih vsebujejo, pa jih delimo na kratko\xc5\xbeive in dolgo\xc5\xbeive. Nizko radioaktivni odpadki nastajajo med vzdr\xc5\xbeevalnimi deli. To so predvsem za\xc5\xa1\xc4\x8ditna obla\xc4\x8dila, oprema in orodje, ki je v uporabi v radiolo\xc5\xa1ko onesna\xc5\xbeenih prostorih (v medicini, v industriji, v znanosti, ...). Srednje radioaktivni odpadki so ostanki radioaktivnih ne\xc4\x8disto\xc4\x8d iz reaktorskega hladila jedrske elektrarne, ki se zbirajo v posebnih \xc4\x8distilnih filtrih. Visoko radioaktivni odpadki nastajajo v izrabljenem jedrskem gorivu.'